مسطول شغال نقاش في بيت والجو سخانة مبالغة .. والبيت فيهو واحدة بايرة شديد وهو شغال البايرة دي قالت تفتح معاهو موضوع يمكن يطلع في النصيب بقت تدخل وتمرق ، مرة تجيب شاي ومرة موية ومرة ما شاء الله شغلك سمح قامت قالت ليهو الجير ده خفيف تقلو شوية قال ليها الجير هين .. أتقلي إنتي حبتين
مسطول مشي مع امو السوق وراح منها سأل واحد قاليهو ما شفت واحدة ماشة انا ما ماشي معاها
مسطول قال لزوجته : أنتي أجمل أمراة في العالم! فقالت له: يا ريت لو كنت وسيم عشان أبادلك نفس الكلام! فقال لها: ما مشكلة كضبي زي كضبي ده
واحد قال لجاره: Good morning المسطول قال : Morning good زوجة المسطول سألته ليه نفس الجملة بالمقلوب؟ قال ليها طول عمرك غبية؟ هو قال السلام عليكم وانا قلت ليه عليكم السلام
مره في خمسه مساطيل قاعدين يصلو الاول عطس قال: الحمد لله, التاني قال: رحمك الله , الثالث قال: ي جماعه ماتتكلمو احنا بنصلي, الرابع قال ي جماعه صلاتكم كلها غلط, الاخير قال: الحمد لله مااتكلمتا
مسطول كلما حكمت معاهو نظر الى زوجته وقال لها "أنا نفسي أعفص وشك ده بي كراعي دي" وعندما كرر الحكاية كثيرا نهرته قائلة "يا راجل انت قاصد معاي شنو؟" فقال خائفا "والله أنا عاوز أكون أول سوداني يضع رجله على وش القمر"
اتنين مساطيل شافوا قسيس طالع من كنيسه وبعرج قاموا قالو ليه سلامتك يازول مالك ؟ قاليهم لا ابدا بس امس وانا طالع من البانيو كدة اتزلقت علي رجلي واتعوقت لكن بسيطة قالوا ليه كفارة والله بعد مشي واحد قال للتاني اسمع انت البانيو دا شنو ؟ ... عرفتو ؟ التاني قال ليه انا عارف ياخ تسألني انا مسيحي
قالت الزوجة لزوجها : مبروك حبيبي ، حنبقي ثلاثة فى البيت ... الزوج بسعادة : حاجة جاية فى السكة واللا كيف ..؟؟؟؟ قالت له : لأ ماما حا تعيش معانا..، أفرح ..
واحد بيفكر يتزوج على زوجته ومتردد يفاتحها قام جاب جريدة فيها موضوع عن الزوجة الثانية والتعدد ووضع الجريدة في المطبخ قال اشوف لو بقت عاديه وما مهتمه بعد ما تقراها بيتزوج ولو زعلت وعملت مشكلة بيشيل الموضوع من راسه وخرج ولما رجع لقا زوجته عادية جداً فرح ، وقال حيفاتحها في الموضوع وطالع جرى عشان يجيب الجريدة لقاها ملفوفة بشيء فتح الجريدة لقاه ساطوووووور ..
طبعا شال الفكرة نهائي من راسه فالرسالة واضحة
واحد قال لي مرتو انا بحب جلاكسي ...قالت ليه مدام انت صريح كدا انا كمان بحب بكري ... قال ليها يامرة جلاكسي دي شوكلاته قامت قالت ليه وبكري دا عسسسسسسسسسسسسسسسسسل عديل ياخ!
الكضاب قال لصديقه : تصدق اني يوم رحت لافريقيا كنت ساكن بفندق فى الغابة وفتحت الشباك لقيت المناظر حلوة وقلت لزوجتي البسي بنطلع نتمشى في الغابه لبست في 5 دقائق ونزلنا نتمشا وفجأة طلع لينا الأسد تصدق قمت نهرتو ، قام هرب على طول ..!!
صاحبه مات من الضحك .. قام قال ليه شنو: ما مصدق يعني ..؟ صاحبو رد عليه ، مصدق موضوع الأسد ، لكن المامصدقه حكاية: زوجتك اللبست في 5 دقائق دي ..!!!!